Мадам из Тебе (фр. "Madame de Thèbes;" 1845 — 1916), псеудоним је Ане Викторине Савињи, француске видовњакиње и хироманткиње. Своју делатност прорицања будућности је започела у својој дневној соби у стану у авенији Ваграм бр. 29 у Паризу . Сваког Божића објављивала је своја пророчанства у једном високотиражном "алманаху". Према различитим изворима, Мадам из Тебе предвидела је Боерски рат, Руско-јапански рат, почетак Првог светског рата и многе друге историјске догађаје.